b'\n_START_ARTICLE_\nFrancoska rokometna reprezentanca\n_START_SECTION_\nUvrstitve na velikih tekmovanjih\n_START_PARAGRAPH_\nFrancoska rokometna reprezentanca je na mednarodnih turnirjih prvi\xc4\x8d nastopila na svetovnem prvenstvu v Nem\xc4\x8diji leta 1954. Prvi ve\xc4\x8dji uspeh je bila bronasta medalja na olimpijskih igrah v Barceloni leta 1992. Leto zatem so se uvrstili v finale svetovnega prvenstva in izgubili z Rusijo. Na naslednjem svetovnem prvenstvu leta 1995 na Islandiji, so v finalu premagali Hrva\xc5\xa1ko in tako postali prva francoska reprezentanca, ki je osvojila naslov svetovnega prvaka v ekipnih \xc5\xa1portih. Uspeh so ponovili na svetovnem prvenstvu na doma\xc4\x8dih tleh leta 2001. Serijo neuspe\xc5\xa1nih nastopov na evropskih prvenstvih so prekinili z zlato medaljo v \xc5\xa0vici leta 2006. Z osvojitvijo naslova evropskih prvakov so postali \xc5\xa1ele tretja reprezentanca (za Nem\xc4\x8dijo in Rusijo), ki je osvojila zlato na vseh treh najpomembnej\xc5\xa1ih tekmovanjih. \xc4\x8cetrtemu mestu na svetovnem prvenstvu v Nem\xc4\x8diji in tretjemu na evropskem prvenstvu na Norve\xc5\xa1kem, je sledila serija treh zlatih medalj - na OI v Pekingu , SP na Hrva\xc5\xa1kem  in EP v Avstriji .'